ഒഴിയുന്നു കോവിഡ് ഭീതി ആശ്വാസ വാര്ത്തയുമായി ലോകാരോഗ്യ സംഘടന കൊവിഡ് കേസുകളില് വലിയ കുറവ് സംഭവിച്ചതായി ലോകാരോഗ്യസംഘടന. കഴിഞ്ഞയാഴ്ച ആഗോളതലത്തില് 4 ദശലക്ഷത്തോളം കൊറോണ വൈറസ് കേസുകളാണ് റിപ്പോര്ട്ട് ചെയ്യപ്പെട്ടിട്ടുള്ളതെന്നും രണ്ട് മാസത്തിനുള്ളിലെ ഏറ്റവും കുറഞ്ഞ കണക്കാണിതെന്നും ലോകാരോഗ്യ സംഘടന പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂസമീപ ആഴ്ചകളില് 4.4 ദശലക്ഷത്തോളം കോവിഡ് കേസുകളാണ് റിപ്പോര്ട്ട് ചെയ്തിരുന്നത്. ലോകത്തിലെ എല്ലാ പ്രദേശങ്ങളിലും കഴിഞ്ഞ ആഴ്ചയെ അപേക്ഷിച്ച് കോവിഡ് 19 കേസുകളില് കുറവുണ്ടായതായി ഐക്യരാഷ്ട്ര സഭയുടെ ആരോഗ്യ വിഭാഗം ചൊവ്വാഴ്ച പുറത്തിറക്കിയ പ്രതിവാര റിപ്പോര്ട്ടില് പറയുന്നു. ലോകത്താകമാനമുള്ള മരണങ്ങളുടെ എണ്ണം ഏകദേശം 62,000 ആയി കുറഞ്ഞെങ്കിലും ആഫ്രിക്കയില് മരണസംഖ്യയില് 7 ശതമാനം വര്ദ്ധനവുണ്ടായി.യുഎസ്, ബ്രിട്ടന്, ഇന്ത്യ, ഇറാന്, തുര്ക്കി എന്നിവിടങ്ങളിലാണ് ഏറ്റവും കൂടുതല് കേസുകള് ഇപ്പോള് റിപ്പോര്ട്ട് ചെയ്യുന്നത്. 180 രാജ്യങ്ങളില് അപകടകാരിയായ ഡെല്റ്റ വകഭേദം റിപ്പോര്ട്ട് ചെയ്യപ്പെട്ടിട്ടുണ്ട്.മുതിര്ന്നവരെ അപേക്ഷിച്ച് കുട്ടികളെയും കൗമാരക്കാരെയും കോവിഡ് 19 ബാധിക്കുന്നത് കുറവാണ്. 24 വയസ്സിന് താഴെയുള്ളവരുടെ മരണങ്ങള് ആഗോള മരണസംഖ്യയുടെ 0.5 ശതമാനത്തില് താഴെയാണെന്നും സംഘടന വ്യക്തമാക്കി. വാക്സിന് ക്ഷാമം രൂക്ഷമാകുന്ന സാഹചര്യത്തില് കുട്ടികള്ക്ക് മുണ്ഗണന നല്കേണ്ടതില്ലെന്ന് നേരത്തെ ലോകാരോഗ്യ സംഘടന പറഞ്ഞിരുന്നു.